**DĖL SAVIVALDYBĖS NEKILNOJAMOJO TURTO LIKVIDAVIMO IR JO NURAŠYMO**

2022 m. sausio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos statybos įstatymo 40 straipsnio 1 ir 4 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 3 ir 8 punktais, 27 straipsnio 2 ir 6 dalimis, Rokiškio rajono savivaldybės tarybos 2021 m. gruodžio 23 d. sprendimu Nr. TS-258 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ patvirtinto Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo 14.1, 17.1.1, 21 punktu, Rokiškio rajono savivaldybės administracijos direktoriaus 2022 m. sausio 12 d. įsakymu Nr. AV-37 „Dėl Rokiškio rajono savivaldybės turto pripažinimo netinkamu (negalimu) naudotis“, atsižvelgdama į MB „Statinių ekspertizės biuras“ 2019 m. lapkričio 18 d. Daugiabučio gyvenamojo namo Pergalės g. 12 Juodupės mstl., Rokiškio r., (unikalus daikto Nr. 7396-7002-8018) statinio techninės būklės vertinimo (ekspertizės) aktą Nr. 19-21E, 2021 m. gruodžio 29 d. Panevėžio apylinkės teismo sprendimą byloje Nr. e2-138-620/2021 ir 2022 m. sausio 10 d. Panevėžio apylinkės teismo sprendimą byloje Nr. e2-138-620/2021, Rokiškio rajono savivaldybės taryba  nusprendžia:

1. Likviduoti (nugriauti) fiziškai nusidėvėjusį, nereikalingą savivaldybės funkcijoms įgyvendinti ir nelikus kur jį pritaikyti, avariniu pripažintą savivaldybei nuosavybės teise priklausantį turtą – 54/100 dalis pastato – gyvenamojo namo, esančio Pergalės g. 12, Juodupėje, Rokiškio r. sav. (unikalus Nr. 7396-7002-8018, bendras pastato plotas – 1600,81 kv. m).
2. Nurašyti pripažintą nereikalingu ir netinkamu (negalimu) naudoti bei neparduotiną dėl fizinio ir funkcinio nusidėvėjimo, avariniu pripažintą savivaldybei nuosavybės teise priklausantį turtą – 54/100 dalis pastato – gyvenamojo namo, esančio Pergalės g. 12, Juodupėje, Rokiškio r. sav. (unikalus Nr. 7396-7002-8018, bendras pastato plotas – 1600,81 kv. m), turto įsigijimo vertė – 18454,50 Eur, turto likutinė vertė – 18013,29 Eur.
3. Įpareigoti:
   1. Rokiškio rajono savivaldybės administracijos Statybos ir infrastruktūros skyrių teisės aktų nustatyta tvarka organizuoti šio sprendimo 1 punkte nurodyto turto likvidavimą;
   2. Rokiškio rajono savivaldybės administracijos Turto valdymo ir ūkio skyrių organizuoti šio sprendimo 1 punkte nurodyto turto išregistravimą iš Nekilnojamojo turto registro.
4. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

# Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS NEKILNOJAMOJO TURTO LIKVIDAVIMO IR JO NURAŠYMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti nugriauti avariniu pripažinto pastato – gyvenamojo namo, esančio Pergalės g. 12, Juodupėje, savivaldybei priklausančias 54/100 dalis bei nurašyti Rokiškio rajono savivaldybei nuosavybės teise priklausančias 54/100 dalis minėto pastato.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas nustato, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 3 ir 8 punktai nurodo, kad ilgalaikis materialusis turtas pripažįstamas nereikalingu arba netinkamu (negalimu) naudoti, kai jis fiziškai nusidėvi, yra nereikalingas savivaldybės funkcijoms įgyvendinti ir nelieka kur jį pritaikyti bei kai Vyriausybės ar jos įgaliotos institucijos nustatyta tvarka pripažįstamas avariniu.

Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2021 m. gruodžio 23 d. sprendimu Nr. TS-258 „Dėl Rokiškio rajono savivaldybei nuosavybės teise priklausančio turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“ 17.1.1 punktas numato, kad sprendimus dėl pripažinto nereikalingu arba netinkamu (negalimu) naudoti Savivaldybės nekilnojamojo turto ar kitų nekilnojamųjų daiktų nurašymo ir likvidavimo priima Savivaldybės taryba.

**Sprendimo projekto esmė.**

Rokiškio rajono savivaldybės taryba 2019 m. balandžio 26 d. sprendimu Nr. TS-98 sutiko perimti nuosavybėn 54/100 dalis pastato – gyvenamojo namo, esančio Pergalės g. 12, Juodupėje, Rokiškio r. sav. (unikalus Nr. 7396-7002-8018, bendras pastato plotas – 1600,81 kv. m). MB „Statinių ekspertizės biuras“ 2019 m. lapkričio 18 d. atliko minėto pastato ekspertizę ir pateikė ekspertizės aktą Nr. 19-21E, kuriame nurodoma, kad pastatas yra avarinės būklės. 2021 m. gruodžio 29 d. ir 2022 m. sausio 10 d. Panevėžio apylinkės teismas priėmė sprendimus byloje Nr. e2-138-620/2021, kuriais leido Rokiškio rajono savivaldybei nugriauti be bendraturčių sutikimo avariniu pripažintą pastatą.

Siūlome leisti nugriauti (likviduoti) fiziškai nusidėvėjusį, nereikalingą savivaldybės funkcijoms įgyvendinti ir nelikus kur jį pritaikyti, avariniu pripažintą savivaldybei nuosavybės teise priklausantį turtą 54/100 dalis pastato – gyvenamojo namo, esančio Pergalės g. 12, Juodupėje, Rokiškio r. sav. (unikalus Nr. 7396-7002-8018, bendras pastato plotas – 1600,81 kv. m). Kadangi yra gautas teismo leidimas griauti visą pastatą be bendraturčių sutikimo, bei, atsižvelgiant, kad pastatas yra daugiabutis ir nugriauti pastato dalies yra techniškai neįmanoma, bus griaunamas visas pastatas, esantis Pergalės g. 12, Juodupėje.

Likvidavus turtą, siūlome leisti nurašyti likviduotą savivaldybei nuosavybės teise priklausantį turtą - 54/100 dalis pastato – gyvenamojo namo, esančio Pergalės g. 12, Juodupėje, Rokiškio r. sav. (unikalus Nr. 7396-7002-8018, bendras pastato plotas – 1600,81 kv. m).

**Laukiami rezultatai.**

Likviduotas avariniu pripažintas penkių aukštų pastatas, pašalinta nelaimingų atsitikimų grėsmė, užkirstas kelias šiukšlintojams, tvarkinga ir saugi aplinka.

**Finansavimo šaltiniai ir lėšų poreikis**.

Patirtos savivaldybės biudžeto išlaidos pastato ekspertizei – 1350 Eur, numatomos savivaldybės biudžeto išlaidos pastato griovimui – 28400 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė